Rasim Balayev

Rasim Balayev () — Azərbaycan kino aktyoru, Azərbaycan SSR xalq artisti (1982), Azərbaycan SSR Dövlət mükafatı lauratı (1986), Prezident təqaüdçüsü, Azərbaycan Kinematoqrafçılar İttifaqının sədri (2022-ci ildən) və keçmiş katibi (1990–2013).

 Həyatı 
Rasim Əhməd oğlu Balayev 8 avqust 1948-ci ildə Ağsu rayonunda anadan olmuşdur. 1965-ci ildə Ağsuda orta məktəbi bitirmişdir. 1969-cu ildə Azərbaycan Dövlət İncəsənət İnstitutunu bitirmişdir. Rasim Balayev ilk dəfə Bakı kinostudiyasında "Ulduzlar sönmür" əsərində kiçik bir rolda çəkilmişdir. Oynadığı "Nəsimi", "Babək" və "Dədə Qorqud" filmlərindəki rollarda tamaşaçıların sevgisini qazanmışdır.Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13. "Azərbaycanfilm" kinostudiyasının nəzdində fəaliyyət göstərən kinoaktyor teatr studiyasında da çalışmışdır.Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 276–277. Böyük və çətin rollardan əlavə Rasim Balayev kiçik rollarda da oynamışdır. "Bu şirin söz, azadlıq", "Sənin birinci saatın", "Xoşbəxtlik səhnəsi", "Mən hələ qayıdacağam", "Birisigün gecəyarısı" kimi filmlərdə o, epizodik rol oynamışdır. "Özbəkfilm", "Mosfilm" və başqa studiyalarda filmlərə çəkilmişdir.

1990-cı ildən 18 yanvar 2013-cü ilə qədər Azərbaycan Kinematoqrafçılar İttifaqının katibi olmuşdur. 31 may 2022-ci ildə Azərbaycan Kinematoqrafçılar İttifaqının sədri seçilmişdir.

 Şəxsi həyatı 
Rasim Balayev İlham Əliyevi dəstəkləyir. O, 2023-cü ilin avqust ayında Əliyevi "əsl Babək" adlandırmışdır. Balayev 2024-cü ildə Azərbaycanda prezident seçkiləri zamanı İlham Əliyevi dəstəklədiyini açıqlamışdır. O, açıqlamasında Əliyevin "ömrünün axırına kimi" prezident seçiləcəyini qeyd etmişdir.

 Mükafatları 
 "Azərbaycan SSR əməkdar artisti" fəxri adı — 23 dekabr 1976
 "Azərbaycan SSR xalq artisti" fəxri adı — 1 dekabr 1982
 Azərbaycan SSR Dövlət mükafatı — 26 aprel 1986 ("Atları yəhərləyin" bədii filmində Səlim bəy roluna görə)
 "Şöhrət" ordeni — 7 avqust 1998
 "Şərəf" ordeni — 1 avqust 2018
 Cəfər Cabbarlı mükafatı — 28 oktyabr 2019
"İstiqlal" ordeni — 7 avqust 2023
 "Heydər Əliyevin 100 illiyi (1923–2023)" yubiley medalı— (7 fevral 2024)

 Filmoqrafiya 

 İstinadlar 

 Mənbə 
 Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 34.
 Eldəniz Quliyev, Canalı Mirzəliyev. Rasim Balayev. Bakı: 1999.
 Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 5.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.
 "Nəsimidən Cavidə uzanan yol". //"Cinema News" jurnalı.- 2008.- iyun.- səh. 12–13.
 T. Məhərrəmova. "Həyatın özü qədər real olmaq lazımdır" //Odlar yurdu.- London, 2008, dekabr.- № 002.- səh. 16.


 Xarici keçidlər 
 Səda — Rasim Balayevin doğum günüdür (08.08.2016)
 Mədəniyyət yazarı Vasif Ayanın "Şəxsi əşyalar" adlı müəllif layihəsinin qonağı xalq artisti Rasim Balayevdir, YouTube

Kateqoriya:Azərbaycan aktyorları
Kateqoriya:Azərbaycan Kinematoqrafçılar İttifaqının sədrləri
Kateqoriya:Azərbaycan kommunistləri
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:SSRİ aktyorları
Kateqoriya:XX əsr aktyorları
Kateqoriya:XXI əsr Azərbaycan aktyorları